  Туспуктэм: vk.com (Ярослав Семёнов) Наталия Сильвестрова Можгаын чеберлыкъя А. К. Леонтьев нимо нылпи школаез быдэсак тупатъям бере усьтӥзы. Ужъёсты «Культура» йӧскалык ӵектос улсын быдэстӥзы. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Школаын нырысетӥ но кыкетӥ этажъёсты выль планъя радъязы, нырысетӥ этажысь выжъёсты шунытазы, кылиськонни лэсьтӥзы. Юртлэсь выл но пуш туссэ выльдӥзы, тылпу кысон, тӧлатон, ивортон сӧзнэтъёс лэсьтӥзы, камераос пуктӥзы. Озьы ик юртын куинетӥ этаж ӝутӥзы. Солы луыса школаын занятиос ортчытъяны эшшо куинь кабинет кылдӥз. Со дышетскон программаез паськытатыны луонлык сётоз. Вуоно арын «Декоративно-прикладное искусство» ӧр усьтыны малпало. Тегъёс: школаос нылпиос тупатъянужъёс Можга Удмуртия  